L 76/42 Az Európai Unió Hivatalos Lapja 2015.3.20. A BIZOTTSÁG (EU) 2015/463 RENDELETE (2015. március 19.) az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékok specifikációinak meghatározásáról szóló 231/2012/EU rendelet mellékletének a polivinil-alkohol (E1203) specifikációi tekintetében történő módosításáról (EGT-vonatkozású szöveg) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (!) és különösen annak 14. cikkére, tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (?) és különösen annak 7. cikke (5) bekezdésére, mivel: (1) — A Bizottság 231/2012/EU rendelete () meghatározza az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékanyagok specifikációit. (2) — Ezeket a specifikációkat az 1331/2008/EK rendelet 3. cikkének (1) bekezdésében hivatkozott egységes eljárásnak megfelelően, a Bizottság kezdeményezésére, vagy pedig kérelemre lehet naprakésszé tenni. (3) — 2011. szeptember 7-én kérelmet nyújtottak be a polivinil-alkohol (E1203) élelmiszer-adalékanyag specifikációinak módosítása iránt. A kérelmet a Bizottság az 1331/2008/EK rendelet 4. cikkének megfelelően hozzáférhetővé tette a tagállamok számára. (4 — A polivinil-alkohol (E 1203) élelmiszer-adalékanyag oldhatóságára vonatkozó jelenlegi specifikáció állítása alapján: ,vízben oldódik; etanolban mérsékelten oldódik". Az Európai Bizottság Közös Kutatóközpontjának Egészségügyi és Fogyasztóvédelmi Intézete (IHCP) oldhatósági vizsgálatokat (") végzett a polivinil-alkohol oldható- ságára vonatkozó jelenlegi adatoknak az etanolban való oldhatósággal való aktualizálása céljából. (5) — Az Európai Élelmiszerbiztonsági Hatóság (a továbbiakban: Hatóság) értékelte az IHCP által, a polivinil-alkohollal végzett oldhatósági vizsgálat eredményeit, valamint a kérelmező által benyújtott információkat (7). A Hatóság úgy véli, hogy a polivinil-alkohol etanolban való oldhatóságára vonatkozó specifikációk módosítása nincs hatással a polivinil-alkohol élelmiszer-adalékanyagként történő alkalmazásának biztonságosságára. (6) — A benyújtott kérelmet figyelembe véve az IHCP által végzett vizsgálatok és a Hatóság által végzett értékelés figyelembevételével helyénvaló a polivinil-alkohol (E 1203) élelmiszer-adalékanyag etanolban (2 99,8 96) való oldhatóságának leírását úgy módosítani, hogy abban , gyakorlatilag nem oldódik vagy nem oldódik". (7) — A 231/2012/EU rendeletet ezért ennek megfelelően módosítani kell. (8) — Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével, ELFOGADTA EZT A RENDELETET: 1. cikk A 231/2012/EU rendelet melléklete az e rendelet mellékletében foglaltak szerint módosul. () HLL 354., 2008.12.31., 16. o. (4 HLL 354., 2008.12.31., 1. o. () A Bizottság 2012. március 9-i 231/2012/EU rendelete az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékok specifikációinak meghatározásáról (HL L 83., 2012.3.22., 1. 0.). () Joáo F. A. Lopes és Catherine Simoneau, 2014. Solubility of Polyvinyl Alcohol in Ethanol (a polivinil-alkohol etanolban való oldhatósága). EFSA supporting publication (kapcsolódó közlemény) 2014:EN-660, 20 oldal. Ő) EFSA Journal 2014; 12(9):3820.